ดิฉันมีประจำเดือนก่อนกินคุม 7 วัน ก็คือประมาณวันที่ 25 พ.ค. แล้วก็ไปซื้อยาคุมมากินตอนวันที่ 31 พ.ค. ที่จะไปหาเเฟน พอกินยาเสร็จแล้วนอน ก็เกิดมีอะไรกัน แล้วอยากทราบว่า ดิฉันกินยาคุมทันไหมค่ะ แล้วดิฉันจะท้องไหม?
สวัสดีค่ะ การทานยาคุมกำเนิดที่ถูกต้อง คือต้องทานภายในวันแรกที่ประจำเดือนมา หรือไม่เกิน 5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที ดังนั้น หากประจำเดือนมาวันที่ 25 พ.ค. การทานยาคุมกำเนิดวันที่ 31 พ.ค. จึงถือว่าเลย 5 วันไปแล้ว ยาคุมจึงยังอาจออกฤทธิ์ในการป้องกันการตั้งครรภ์ไม่ได้ ควรทานต่อเนื่องไปอย่างน้อย 7 วันก่อน ดังนั้นในช่วง 1-2 สัปดาห์แรก ควรงดการมีเพศสัมพันธ์หรือใช้ถุงยางอนามัยร่วมไปด้วยอย่างไรก็ตาม การมีเพศสัมพันธ์ในวันที่ 31 พ.ค.ถือว่ายังอยู่ในระยะปลอดภัยวันที่ 7 พอดี โอกาสในการตั้งครรภ์นั้นจึงยังถือว่าน้อยมากหลังจากนี้ไป แนะนำควรใช้ถุงยางอนามัยร่วมด้วยไปก่อนค่ะ